सीवान : सीवान में किसी भी जरूरतमंद मरीज को अब रक्त के लिए परेशान नही होना पडे़ व उसे आवश्यकतानुसार रक्त समय पर उपलब्ध हो जाए । भारतीय रेडक्रॉस सोसायटी के सीवान शाखा के साथ मिलकर सीवान ब्लड डोनर क्लब समाज के बीच प्रत्यक्ष जाकर व सोशल मीडिया के माध्यम से जागरूकता अभियान चलाया जाएगा । उक्त निर्णय रविवार को सीवान रेडक्रॉस भवन में आयोजित सीवान ब्लड डोनर क्लब की बैठक में लिया गया। बैठक की अध्यक्षता क्लब के संयोजक नीलेश वर्मा नील ने किया व संचालन राणा प्रताप सिंह ने किया । बैठक में विशेष रूप से सीवान रेडक्रॉस सोसाइटी के सचिव रत्नेश सिंह व वरीय सदस्य राजीव रंजन राजू भी उपस्थित थे । बैठक में क्लब के सदस्य नवीन सिंह परमार ने क्लब के द्वारा किए गए कार्यो का प्रतिवेदन प्रस्तुत किया वही ध्रमेन्द्र पर्वत ने क्लब के आय – व्यय का वितरण प्रस्तुत किया । बैठक में कई सदस्यों के क्लब के कार्यो के विस्तार के विभिन्न रोजानाओं के संबंध में विस्तार से प्रकाश डाला ।सभी सदस्यों ने विचार-विमर्श के बाद सर्वसम्मति से तय किया कि क्लब के माध्यम से शहर के विभिन्न कोंचिग सेक्टरों में प्रबंधन से मिलकर रक्तदान करने के लिए छात्र – छात्राओ के बीच जन- जागरूकता अभियान चलाया जाए । बैठक में सतीश कुमार,नवीन कुमार,नीलेश कुमार,सुमित श्रीवास्तव, राजेश प्रसाद, मोहहमद मोबिन,अमन कुमार राय,कुमार प्रशांत,पंकज कुमार गुप्ता,कमल प्रतवानी,सनी शुभम तिवारी,संदीप तुलस्यान,सुमन कुमार,शंकर प्रसाद ठाकुर,संदीप पंसारीसतीश कुमार शर्मा,अक्षत नील वर्मा समेत दर्जनो सदस्य मौजूद थे ।